2020. gada 21. aprīlī Rīkojums Nr. 208

Rīgā (prot. Nr. 26 9. §)

**Par valsts ģimnāzijas statusa piešķiršanu Rīgas Klasiskajai ģimnāzijai**

1. Saskaņā ar Vispārējās izglītības likuma 40. panta ceturto daļu, Ministru kabineta 2001. gada 20. marta noteikumu Nr. 129 "Ģimnāzijas un valsts ģimnāzijas statusa piešķiršanas un anulēšanas kārtība un kritēriji" 4. punktu un izglītības un zinātnes ministra ierosinājumu piešķirt Rīgas Klasiskajai ģimnāzijai valsts ģimnāzijas statusu ar 2020. gada 1. septembri.

2. Pēc valsts ģimnāzijas statusa piešķiršanas Rīgas Klasiskās ģimnāzijas pedagogu darba samaksu un valsts sociālās apdrošināšanas obligātās iemaksas nodrošināt atbilstoši valsts budžetā paredzētajam finansējumam.

Ministru prezidents A. K. Kariņš

Izglītības un zinātnes ministre I. Šuplinska